
ΑΠΟΣΠΑΣΜΑ                        
Από το πρακτικό της με αριθ. 1ης/2024  Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 6/2024
Στην Λευκάδα σήμερα  στις 16 του μηνός Ιανουαρίου  του έτους  2024,  ημέρα  Τρίτη και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 830/12.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Ο κ. Καλός Χαράλαμπος, προσήλθε κατά την συζήτηση του 1ου θέματος της Η.Δ.

ΘΕΜΑ 6ο: Απόφαση Δ.Ε. α)  για νομική υποστήριξη υπαλλήλου Δήμου Λευκάδας και β)  για χορήγηση εντολής στο Δικηγόρο του Δήμου Δημήτριο Μασούρα  για υπεράσπιση πρώην Αντιδημάρχων και υπαλλήλου του Δήμου, ενώπιον των αρμοδίων ποινικών Δικαστηρίων, δυνάμει του υπ’ αριθμ. 24/2023 κλητηρίου θεσπίσματος της κας Εισαγγελέα Πλημμελειοδικών Λευκάδας.






Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος ζήτησε να αναγνωστεί πρώτα η εισήγηση της Δ/νσης Διοικητικών Υπηρεσιών και εν συνεχεία η δική του γνωμοδότηση, με την τροποποίηση, ότι την υπεράσπιση του πρώην Αντιδημάρχου Ευσταθίου Βλάχου, θα αναλάβει η έτερη δικηγόρος του Δήμου κα Μαυρέτα Καρύδη.

Στη συνέχεια η κα Νίκη Στραγαλινού, Πρ/μενη της Δ/νσης Δ/κών Υπηρεσιών του Δήμου, ανέγνωσε την εισήγηση της υπηρεσίας για το θέμα, η οποία έχει ως εξής:

«Έχοντας υπόψη την υπ.αριθμ.  2222/6.12.2023 αίτηση του υπαλλήλου του Δήμου Λευκάδας κ. Σ.Α. του Δ., σας γνωρίζουμε τα εξής:

«Δυνάμει του υπ’ αριθμ. 24/2023 κλητηρίου θεσπίσματος της κ. Εισαγγελέα Πλημμελειοδικών Λευκάδας, ο υπάλληλος Σ.Α. παραπέμφθηκε ενώπιον του Τριμελούς Πλημμελειοδικείου Λευκάδας ως κατηγορούμενος για υποβάθμιση περιβάλλοντος (παράβαση αρ. 28 ν. 1650/1986) κατά την ενάσκηση των υπηρεσιακών του καθηκόντων και συγκεκριμένα αναφορικά με τη λειτουργία του χώρου προσωρινής αποθήκευσης δεματοποιημένων απορριμμάτων (ΧΑΔΑ) Λευκάδας. υπόθεση συζητείται μετ’ αναβολή στις 22.10.2024.

Σύμφωνα με τις δ/ξεις του άρθρου 52 του Ν. 4674/2020 (ΦΕΚ 53Α΄), οι οποίες τροποποιήθηκαν με τις δ/ξεις του άρθρου 52 του Ν. 4735/2020 (ΦΕΚ 197Α΄)  περί νομικής  υποστήριξης ανθρώπινου δυναμικού δημόσιου τομέα και αιρετών τοπικής αυτοδιοίκησης «Τα υπουργεία, οι ανεξάρτητες αρχές, οι αποκεντρωμένες διοικήσεις του Κράτους, οι Οργανισμοί Τοπικής Αυτοδιοίκησης α' και β' βαθμού και τα νομικά πρόσωπα δημοσίου δικαίου υποχρεούνται να παρέχουν νομική υποστήριξη στους μόνιμους και με σχέση εργασίας ιδιωτικού δικαίου αορίστου χρόνου υπαλλήλους που υπηρετούν στους φορείς τους, ενώπιον των δικαστηρίων ή των δικαστικών αρχών, σε περίπτωση διενέργειας προκαταρκτικής εξέτασης ή άσκησης ποινικής δίωξης εις βάρος τους για αδικήματα που τους αποδίδεται ότι διέπραξαν κατά την ενάσκηση των καθηκόντων τους. Η ανωτέρω νομική υποστήριξη δεν παρέχεται σε περίπτωση ποινικής δίωξης ύστερα από καταγγελία εκ μέρους δημόσιας υπηρεσίας ή ανεξάρτητης διοικητικής αρχής. Η νομική υποστήριξη αφορά είτε στη νομική εκπροσώπηση των υπαλλήλων από πληρεξούσιο δικηγόρο που συμβάλλεται για τον ανωτέρω σκοπό με τους προαναφερόμενους φορείς, ανά υπόθεση, είτε στην κάλυψη των εξόδων εκπροσώπησης των ανωτέρω υπαλλήλων διά ή μετά πληρεξούσιου δικηγόρου της επιλογής του υπαλλήλου.

….Η νομική υποστήριξη του υπαλλήλου παρέχεται μετά από αίτησή του  προς την αρμόδια Διεύθυνση Ανθρωπίνου Δυναμικού, θετική εισήγηση της τελευταίας και απόφαση του προϊσταμένου της Γενικής Διεύθυνσης Ανθρώπινου Δυναμικού. Ειδικά για τους ΟΤΑ, απαιτείται απόφαση της οικείας Οικονομικής Επιτροπής…»

Έχοντας υπόψη την ανωτέρω νομοθεσία και με δεδομένη την επιθυμία του υπαλλήλου του Δήμου κ. Σ.Α. του Δ., σύμφωνα με την υπ.αριθμ.  2222/6.12.2023 αίτηση του, για την νομική υποστήριξη για την υπόθεσή του από Δικηγόρο του Δήμου 

εισηγούμαστε 

Α. θετικά για την νομική εκπροσώπηση του υπαλλήλου Σ.Α. του Δ., διότι πληρούνται οι προϋποθέσεις που θέτει ο νόμος, καθώς: α) η πράξη για την οποία κατηγορείται τελέστηκε κατά την εκτέλεση των καθηκόντων του και β) η ποινική δίωξη δεν ασκήθηκε μετά από «καταγγελία» δημόσιας υπηρεσίας, αλλά μετά από καταγγελία ιδιώτη, δυνάμει της οποίας συντάχθηκε έκθεση αυτοψίας, η οποία διαβιβάστηκε από την υπηρεσία στην αρμόδια Εισαγγελία….»

και

Β. τη λήψη απόφασης της Δ.Ε. για χορήγηση εντολής, στο Δικηγόρο του Δήμου Λευκάδας με πάγια αντιμισθία κ. Δημήτριο Μασούρα,  νομικής εκπροσώπησης του υπαλλήλου Σ.Α. του Δ. και παράστασης  ενώπιον του Μονομελούς Πλημμελειοδικείου Λευκάδας ο οποίος  δυνάμει του υπ’ αριθμ. 24/2023 κλητηρίου θεσπίσματος της κας  Εισαγγελέα Πλημμελειοδικών Λευκάδας, 

Ο υπάλληλος Σπυρίδων Αρέθας παραπέμφθηκε ενώπιον του Τριμελούς Πλημμελειοδικείου Λευκάδας ως κατηγορούμενος για υποβάθμιση περιβάλλοντος (παράβαση αρ. 28 ν. 1650/1986) κατά την ενάσκηση των υπηρεσιακών του καθηκόντων και συγκεκριμένα αναφορικά με τη λειτουργία του χώρου προσωρινής
αποθήκευσης δεματοποιημένων απορριμμάτων (ΧΑΔΑ) Λευκάδας. 

Η υπόθεση συζητείται μετ’ αναβολή στις 22.10.2024.»

Στη συνέχεια ο δικηγόρος του Δήμου κ. Δημήτριος Μασούρας, κατέθεσε την γνωμοδότησή του, με την τροποποίηση, ότι την υπεράσπιση του πρώην Αντιδημάρχου Ευσταθίου Βλάχου, θα αναλάβει η έτερη δικηγόρος του Δήμου κα Μαυρέτα Καρύδη, η οποία έχει ως εξής:
«Δυνάμει του υπ’ αριθμ. 24/2023 κλητηρίου θεσπίσματος της κ. Εισαγγελέα Πλημμελειοδικών Λευκάδας, οι πρώην Αντιδήμαρχοι του Δήμου Νικόλαος Αργυρός και Ευστάθιος Βλάχος, καθώς και ο υπάλληλος Σπυρίδων Αρέθας παραπέμφθηκαν ενώπιον του Τριμελούς Πλημμελειοδικείου Λευκάδας ως κατηγορούμενοι για υποβάθμιση περιβάλλοντος (παράβαση αρ. 28 ν. 1650/1986) κατά την ενάσκηση των υπηρεσιακών τους καθηκόντων και συγκεκριμένα αναφορικά με τη λειτουργία του χώρου προσωρινής αποθήκευσης δεματοποιημένων απορριμμάτων (ΧΑΔΑ) Λευκάδας. Η υπόθεση συζητείται μετ’ αναβολή στις 22.10.2024. 

Η νομική εκπροσώπηση υπαλλήλων και αιρετών προβλέπεται στο αρ. 52 ν. 4674/2020, όπως τροποποιήθηκε από το ταυτάριθμο άρθρο του ν. 4735/2020. 

Με δεδομένη την προφορική αίτηση των ανωτέρω κατηγορουμένων για την νομική εκπροσώπησή τους από την υπηρεσία μας, εισηγούμαστε θετικά για την νομική εκπροσώπηση τους, διότι πληρούνται οι προϋποθέσεις που θέτει ο νόμος, καθώς: α) η πράξη για την οποία κατηγορούνται τελέστηκε κατά την εκτέλεση των καθηκόντων τους και β) η ποινική δίωξη δεν ασκήθηκε μετά από «καταγγελία» δημόσιας υπηρεσίας, αλλά μετά από καταγγελία ιδιωτών. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δημοτική Επιτροπή του Δήμου Λευκάδας την χορήγηση εντολής στον δικηγόρο του Δήμου Λευκάδας Δημήτριο Ν. Μασούρα, ώστε να  παρασταθεί ως συνήγορος υπεράσπισης των ανωτέρω κατηγορουμένων, Νικολάου Αργυρού, πρώην Αντιδημάρχου και Σπυρίδωνα Αρέθα υπαλλήλου του Δήμου, ενώπιον του Τριμελούς Πλημμελειοδικείου Λευκάδας κατά την ορισθείσα δικάσιμο της 22.10.2024 ή όποια άλλη μετ’ αναβολή μέχρι τελεσιδικίας της υπόθεσης και την χορήγηση εντολή στην δικηγόρο του Δήμου κα Μαυρέτα Καρύδη, να παραστεί ως συνήγορος υπεράσπισης του πρώην Αντιδημάρχου Ευσταθίου Βλάχου.»

Η δικηγόρος του Δήμου, κα Μαυρέτα Καρύδη, στη συνέχεια δήλωσε ότι συμφωνεί με την ανωτέρω πρόταση να αναλάβει ως συνήγορος υπεράσπισης του πρώην Αντιδημάρχου Ευσταθίου Βλάχου, όπως είχε πράξει και παλαιότερα. 

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Α) Την χορήγηση εντολής στον δικηγόρο του Δήμου Λευκάδας Δημήτριο Ν. Μασούρα, ώστε να  παρασταθεί ως συνήγορος υπεράσπισης των ανωτέρω κατηγορουμένων, πρώην Αντιδημάρχου του Δήμου Νικολάου Αργυρού καθώς και του υπαλλήλου του Δήμου Σπυρίδωνα Αρέθα, ενώπιον του Τριμελούς Πλημμελειοδικείου Λευκάδας κατά την ορισθείσα δικάσιμο της 22.10.2024 ή όποια άλλη μετ’ αναβολή μέχρι τελεσιδικίας της υπόθεσης. 
Β) Την χορήγηση εντολής στην δικηγόρο του Δήμου Λευκάδας Μαυρέτα Καρύδη, ώστε να  παρασταθεί ως συνήγορος υπεράσπισης του πρώην Αντιδημάρχου του Δήμου Ευσταθίου Βλάχου, ενώπιον του Τριμελούς Πλημμελειοδικείου Λευκάδας κατά την ορισθείσα δικάσιμο της 22.10.2024 ή όποια άλλη μετ’ αναβολή μέχρι τελεσιδικίας της υπόθεσης. 

Η απόφαση αυτή πήρε αύξοντα αριθμό: 6/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

